[pic] | KUMMISSJONI TAL-KOMUNITAJIET EWROPEJ | Brussel 30.3.2007 KUMM(2007) 157 finali 2007/0059 (ACC) Proposta għal DEĊIŻJONI TAL-KUNSILL Dwar pożizzjoni Komunitarja rigward l-emenda tal-Protokoll Nru 4 tal-Ftehim bejn il-Komunità Ewropea, minn naħa waħda, u l-Gvern tad-Danimarka u l-Gvern Lokali tal-Gżejjer Faeroe, min-naħa l-oħra (preżentata mill-Kummissjoni) MEMORANDUM TA’ SPJEGAZZJONI Bil-ħsieb li titkompla l-liberalizzazzjoni tal-flussi kummerċjali u t-tisħiħ tar-rabtiet ekonomiċi bejn il-Komunità Ewropea u l-Gżejjer Faeroe, qed jiġi propost li tiġi rduppjata l-konċessjoni tariffarja Komunitarja eżistenti fil-każ ta' l-għalf għall-ħut tal-Gżejjer Faeroe. Il-Kunsill huwa mistieden jiddeċiedi dwar il-pożizzjoni komuni li trid tiġi adottata fi ħdan il-Kumitat Konġunt tal-Ftehim bejn il-Komunità Ewropea, fuq naħa, u l-Gvern tad-Danimarka u l-Gvern Lokali tal-Gżejjer Faeroe, min-naħa l-oħra, dwar il-modifika tal-Protokoll nru 4 ta' dan il-Ftehim. Id-deċiżjoni tal-Kumitat Konġunt għandha tiġi ppubblikata fil- Ġurnal Uffiċjali ta’ l-Unjoni Ewropea. 2007/0059 (ACC) Proposta għal DEĊIŻJONI TAL-KUNSILL Dwar pożizzjoni Komunitarja rigward l-emenda tal-Protokoll Nru 4 tal-Ftehim bejn il-Komunità Ewropea, minn naħa waħda, u l-Gvern tad-Danimarka u l-Gvern Lokali tal-Gżejjer Faeroe, min-naħa l-oħra IL-KUNSILL TA’ L-UNJONI EWROPEA, Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 133 flimkien mat-tieni subparagrafu ta' l-Artikolu 300 (2) tiegħu, Wara li kkunsidra l-proposta mill-Kummissjoni, Billi: (1) Il-Ftehim bejn il-Komunità Ewropea minn naħa waħda, u l-Gvern tad-Danimarka u l-Gvern Lokali tal-Gżejjer Faeroe min-naħa l-oħra[1] (minn hawn 'l quddiem imsejjaħ il-"Ftheim") daħal fis-seħħ fl-1 ta' Jannar 1997. (2) L-Artikolu 31 (1) tal-Ftehim jistabbilixxi Kumitat Konġunt biex ikun responsabbli għall-amministrazzjoni tal-Ftehim u jiżgura li jiffunzjona tajjeb. (3) L-Artikolu 34 tal-Ftehim jipprovdi li l-Kumitat Konġunt jista' jimmodifika l-Protokolli tal-Ftehim. (4) L-awtoritajiet tal-Ġzejjer Faeroe ressqu talba għall-modifika tal-Protokoll nru 4 u biex il-konċessjonijiet tariffarji mill-Komunità għall-prodotti ta' l-għalf tal-ħut jiżdiedu għal 50 000 tunnellata. Il-Partijiet ikkonsultaw lil xulxin fi ħdan il-Kumitat Konġunt, skond id-dispożizzjonijiet ta' l-Artikolu 31 (2) tal-Ftehim. (5) Ir-regoli tal-proċedura adottati mill-Kumitat Konġunt skond l-Artikolu 31 (3) tal-Ftehim jipprevedu li d-Deċiżjonijiet tal-Kumitat Konġunt jiġu ffirmati mill-President u li l-kariga ta' President talterna, mill-1 ta' Jannar sal-31 ta' Diċembru, bejn rappreżentant tad-Danimarka - Gżejjer Faeroe u rappreżentant tal-Komunità Ewropea. IDDEĊIEDA KIF ĠEJ: Artikolu 1 Il-pożizzjoni tal-Komunità Ewropea fil-Kumitat Konġunt stabilit skond l-Artikolu 31 tal-Ftehim bejn il-Komunità Ewropea, minn naħa waħda, u l-Gvern tad-Danimarka u l-Gvern Lokali tal-Gżejjer Faeroe, min-naħa l-oħra, hija mehmuża ma' din id-deċiżjoni. Din il-pożizzjoni għandha tiġi espressa milll-Kummissjoni . Artikolu 2 Id-Deċiżjoni tal-Kumitat Konġunt għandha tiġi ppubblikata fil- Ġurnal Uffiċjali ta’ l-Unjoni Ewropea wara l-adozzjoni . Magħmula fi Brussell, Għall-Kunsill Il-President ABBOZZ TAD-DEĊIŻJONI tal-Kumitat Konġunt tal-KE/id-Danimarka-Gżejjer Faeroe li temenda l-Protokoll nru 4 tal-Ftehim bejn il-Komunità Ewropea, minn naħa waħda, u l-Gvern tad-Danimarka u l-Gvern Lokali tal-Gżejjer Faeroe, min-naħa l-oħra Il-Kumitat Konġunt, Wara li kkunsidra l-Ftehim bejn il-Komunità Ewropea, minn naħa waħda, u l-Gvern tad-Danimarka u l-Gvern Lokali tal-Gżejjer Faeroe, min-naħa l-oħra[2], minn hawn ’il quddiem imsejjaħ “il-Ftehim”, u b’mod partikolari l-Artikolu 34(1) tiegħu, Billi: (1) Skond l-Artikolu 1 tal-Protokoll 4 tal-Ftehim, il-Kommunità tat konċessjonijiet tariffarji għall-għalf tal-ħut tal-Gżejjer Faeroe, fir-rigward ta' kwota tariffarja annwali ta' 5 000 tunnellata; (2) Skond id-deċiżjoni nru 2/98 tal-Kumitat Konġunt tal-KE/id-Danimarka-Gżejjer Faeroe[3], din il-kwota tariffarja kienet żdiedet għal 10 000 tunnellata mill-1 ta' Jannar 2000 'il quddiem; (3) L-awtoritajiet tal-Gżejjer Faeroe ressqu talba biex jiżdiedu l-konċessjonijiet tariffarji mill-Komunità għal dawn il-prodotti; (4) Għandu jiġi permess irduppjar tal-kwota tariffarja annwali eżistenti ; (5) L-għalf tal-ħut, li jibbenefika mir-reġim preferenzjali ta' importazzjoni, jista' ma' jkunx fih glutina miżjuda; (6) Din il-kwota hija suġġetta għal klawżola ta' evalwazzjoni. Għal din ir-raġuni, il-Kumitat Konġunt, skond l-Artikolu 31 (2) tal-Ftehim, għandu jagħmel skambju ta' tagħrif regolarment; (7) Għal dak il-għan, l-Artikolu 1 tal-Protokoll 4 tal-Ftehim għandu jiġi emendat, IDDEĊIEDA KIF ĠEJ: Artikolu 1 Fl-Artikolu 1 tal-Protokoll 4 tal-Ftehim, it-test fit-tabella relatata mal-kodiċi tan-NM ex 2309 90 10, ex 2309 90 31 u ex 2309 90 41 għandha tinbidel bit-test li ġej: Il-kodiċi tan-NM | Deskrizzjoni | Rata tad-dazju | Kwota tariffarja (f'tunnellati) | ex 2309 90 10[4] ex 2309 90 31[5] ex 2309 90 41[6] | Għalf tal-ħut | 0 | 20 000 | Artikolu 2 1. It-test li ġej għandu jiżdied ma' l-Artikolu 1 tal-Protokoll 4: "Fir rigward tal-kwota tariffarja stabbilita għall-għalf tal-ħut taħt il-kodiċijiet tan-NM ex 2309 90 10, ex 2309 90 31 u ex 2309 90 41, għandu japplika dan li ġej: L-awtoritajiet tal-Gżejjer Faeroe għandhom jiċċertifikaw li l-għalf tal-ħut esportat lejn l-UE skond din il-kwota preferenzjali ma jkunx fih glutina miżjuda, flimkien mal-glutina li tinstab b'mod naturali fiċ-ċereali li jistgħu jinżiedu mat-taħlita ta' dan l-għalf. Il-Komunità Ewropea tista' tipproċedi għall-kontrolli fit-taħlita ta' l-għalf tal-ħut fil-Gżejjer Faeroe, speċjalment fil-kontenut tal-glutina." 2. Il-proċedura ta' kontrolli tat-taħlit ta' l-għalf tal-ħut hija mehmuża ma' din id-deċiżjoni. Jekk mill-ispezzjoni jirriżulta li l-kundizzjonijiet meħtieġa għall-għotja ta' din il-preferenzja kummerċjali ma jintlaħqux, il-Kummissjoni tista' tissospendi din il-preferenza sakemm ma jkunx hemm il-kundizzjonijiet xierqa. Artikolu 3 Il-Kumitat Konġunt għandu jissorvelja l-użu ta' din il-kwota tariffarja. Skond l-użu ta' din il-kwota u skond kif jevolvu il-kundizzjonijiet tas-suq, dan il-Kumitat Konġunt għandu jevalwa din il-kwota tariffarja fi żmien erba' snin. Artikolu 4 Iż-żieda fil-volum tal-kwota tariffarja għas-sena kalendarja 2007 għandha tkun ikkalkulata pro rata temporis mid-data tad-dħul fis-seħħ ta' din id-Deċiżjoni. Artikolu 5 Din id-Deċiżjoni għandha tidħol fis-seħħ fl-ewwel jum tat-tieni xahar ta’ wara l-adozzjoni tagħha. Magħmula fi Brussell, Għall-Kumitat Konġunt Il-President ANNESS Il-proċedura ta' kontrolli tat-taħlit ta' l-għalf tal-ħut Artikolu 1 L-awtoritajiet tal-Gżejjer Faeroe għandhom jikkomunikaw lill-Kummissjoni d-dispożizzjonijiet ta' kontroll li adottaw fir-rigward ta' l-Artikoli 1 u 2 ta' din id-deciżjoni. L-awtoritajiet tal-Gżejjer Faeroe għandu jkollhom kull tagħrif meħtieġ għall-kontroll tal-kontenut tal-glutina fl-għalf tal-ħut esportat lejn l-UE disponibbli għall-Kummissjoni u għandhom jieħdu kull miżura xierqa sabiex jiffaċilitaw il-kontrolli li l-Kummissjoni jidrilha li huma xierqa f'dan ir-rigward. Artikolu 2 Il-Komunità Ewropea tista' tipproċedi bil-kontrolli tat-taħlita ta' l-għalf tal-ħut fil-Gżejjer Faeroe. L-intrapriżi ta' l-għalf tal-ħut għandhom jagħmlu l-istabbilimenti u r-reġistri ta' l-istokk tagħhom aċċessibbli immedjatament sabiex jippermettu lill-ispetturi jitraċċaw il-materja prima li jkunu użaw. L-ispetturi għandhom jitħallew jieħdu kampjuni għall-analiżi. L-ispetturi għandu jkollhom dritt li jikkontrollaw it-taħlit ta' l-għalf tal-ħut, il-materja prima u pproċessata, u l-kotba u dokumenti oħrajn, inkluż dokumenti u l-metadejta miġbura jew riċevuta jew reġistrata fuq mezz elettroniku, dwar reġistri ta' l-istokk. Artikolu 3 L-ispezzjonijiet għandhom isiru minn esperti tal-Kummissjoni jew ta' l-Istati Membri, hawnhekk imsejħa "spetturi". L-esperti mill-Istati Membri li għandhom ikunu fdati bix-xogħol tat-twettiq ta' dawn l-ispezzjonijiet għadhom ikunu maħtura mill-Kummissjoni. Artikolu 4 Dawk l-ispezzjonijiet għandhom isiru f'isem il-Komunità, li għandha tipprovdi għan-nefqa ta' dawn l-ispetturi. L-ispetturi għandhom jgħarrfu lill-awtoritajiet ta' Faeroe dwar spezzjoni sabiex l-aġenti tal-Gżejjer Faeroe jkunu jistgħu jieħdu sehem f'dawn l-ispezzjonijiet. Artikolu 5 Jistgħu jsiru arranġamenti dettaljati dwar kif jistgħu jipproċedu l-kontrolli mill-Kummissjoni ma' l-awtoritajiet tal-Gżejjer Faeroe direttament. STQARRIJA FINANZJARJA LEĠIŻLATTIVA GĦAL PROPOSTI LI GĦANDHOM IMPATT FUQ IL-BAĠIT ESKLUSSIVAMENT LIMITAT GĦAD-DĦUL 1. ISEM IL-PROPOSTA Proposta għal Deċiżjoni tal-Kunsill dwar pożizzjoni Komunitarja rigward l-emenda tal-Protokoll Nru 4 tal-Ftehim bejn il-Komunità Ewropea, minn naħa waħda, u l-Gvern tad-Danimarka u l-Gvern Lokali tal-Gżejjer Faeroe, min-naħa l-oħra. 2. LINJI TAL-BAĠIT Il-Kapitolu 10 – l-Artikolu 1000 – Impenji agrikoli.Ammont allokat għas-sena 2007 : – 1 486.9 Miljun € 3. L-IMPATT FINANZJARJU Il-proposta m'għandha l-ebda impatt finanzjarju fuq l-infiq, imma għandha impatt finanzjarju fuq l-introjtu – l-effett huwa kif ġej: ( € miljun sa punt deċimali wieħed ) Linja tal-baġit | Introjtu[7] | Perjodu ta' 12-il xahar li jibda mill-01/01/2007 | Artikolu 100 - 1000 | Impatt fuq ir-riżorsi proprji | – 0,17 | Artikolu … | Impatt fuq ir-riżorsi proprji | – | Il-qagħda wara l-azzjoni | 2008 | 2009 | 2010 | 2011 | Artikolu 100 - 1000 | Artikolu … | 4. IL-MIŻURI KONTRA L-FRODI 5. RIMARKI OĦRA Dan huwa l-akbar impatt potenzjali. Madankollu, għandu jiġi nnutat li l-livell attwali ta' l-importazzjoni huwa inqas minn 10 000 tunnellata u, konsegwentement, l-impatt finanzjarju mistenni għandu jkun ferm inqas, saħansitra żero. [1] ĠU L 53, 22.02.1997, p. 2. [2] ĠU L 53, 22.02.1997, p. 2. [3] ĠU L 263, 26.9.1998, p. 37. [4] Għalf tal-ħut li jibbenifika mir-reġim preferenzjali ta' importazzjoni jista' ma jkunx fih glutina miżjuda, flimkien mal-glutina li tinstab b'mod naturali fiċ-ċereali li jistgħu jinżiedu mat-taħlita ta' dan l-għalf [5] Għalf tal-ħut li jibbenifika mir-reġim preferenzjali ta' importazzjoni jista' ma jkunx fih glutina miżjuda, flimkien mal-glutina li tinstab b'mod naturali fiċ-ċereali li jistgħu jinżiedu mat-taħlita ta' dan l-għalf [6] Għalf tal-ħut li jibbenifika mir-reġim preferenzjali ta' importazzjoni jista' ma jkunx fih glutina miżjuda, flimkien mal-glutina li tinstab b'mod naturali fiċ-ċereali li jistgħu jinżiedu mat-taħlita ta' dan l-għalf. [7] F'dak li għandu x'jaqsam ma' riżorsi proprji tradizzjonali (dazji agrikoli, taxxi mposti fuq iz-zokkor, dazji tad-dwana) jeħtieġ li l-ammonti indikati jkunu ammonti netti, jiġifieri ammonti gross wara t-tnaqqis ta' 25% ta' l-ispejjeż tal-ġbir.